‘लव जिहाद’ जैसे मसले को बहुत गंभीरता से लेने की जरूरत है: अखिल भारतीय अखाड़ा परिषद
गौरतलब है कि मुख्यमंत्री योगी आदित्यनाथ ने शनिवार को जौनपुर में विधानसभा उपचुनाव के प्रचार के दौरान कहा था कि उनकी सरकार लव जिहाद को सख्ती से रोकेगी। शादी के लिए धर्म परिवर्तन आवश्यक नहीं है और इसके लिए उनकी सरकार कानून बनाएगी।
प्रयागराज (उत्तर प्रदेश): साधु-संतों के संगठन अखिल भारतीय अखाड़ा परिषद ने रविवार को कहा कि ‘लव जिहाद’ जैसे मसले को बहुत गंभीरता से लेने की जरूरत है। अखिल भारतीय अखाड़ा परिषद के अध्यक्ष महंत नरेंद्र गिरि ने कहा, ‘‘परिषद ‘लव जिहाद’ को लेकर उत्तर प्रदेश के मुख्यमंत्री योगी के बयान का समर्थन करता है और इस मसले को बहुत गंभीरता से लेने की जरूरत है ।’’ गौरतलब है कि मुख्यमंत्री योगी आदित्यनाथ ने शनिवार को जौनपुर में विधानसभा उपचुनाव के प्रचार के दौरान कहा था कि उनकी सरकार लव जिहाद को सख्ती से रोकेगी। शादी के लिए धर्म परिवर्तन आवश्यक नहीं है और इसके लिए उनकी सरकार कानून बनाएगी। महंत नरेंद्र गिरि ने कहा, "अगर संतों का मत जानना चाहें तो ऐसे लोगों को बीच चौराहे पर फांसी की सजा होनी चाहिए। इलाहाबाद उच्च न्यायालय ने भी एक निर्णय में कहा है कि केवल शादी के लिए धर्म परिवर्तन वैध नहीं है। मुख्यमंत्री योगी ने लव जिहाद के बारे में जो कहा है, उसका हम सभी साधु संत स्वागत और समर्थन करते हैं।"